CELEX: 32021D2162
Language: et
Date: 2021-11-25 00:00:00
Title: Poliitika- ja julgeolekukomitee otsus (ÜVJP) 2021/2162, 25. november 2021, Nigeris läbiviidava Euroopa Liidu ÜJKP missiooni (EUCAP Sahel Niger) juhi volituste pikendamise kohta (EUCAP Sahel Niger/1/2021)

7.12.2021   
               
               
                  ET
               
               
                  Euroopa Liidu Teataja
               
               
                  L 437/1
               
            
         POLIITIKA- JA JULGEOLEKUKOMITEE OTSUS (ÜVJP) 2021/2162,
         25. november 2021,
         Nigeris läbiviidava Euroopa Liidu ÜJKP missiooni (EUCAP Sahel Niger) juhi volituste pikendamise kohta (EUCAP Sahel Niger/1/2021)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 16. juuli 2012. aasta otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger), (1) eriti selle artikli 9 lõiget 1,
         ning arvestades järgmist:
         
                     (1)
                  
                  
                     Otsuse 2012/392/ÜVJP kohaselt on poliitika- ja julgeolekukomitee volitatud tegema kooskõlas aluslepingu artikli 38 kolmanda lõiguga asjakohaseid otsuseid Nigeris läbiviidava Euroopa Liidu ÜJKP missiooni (EUCAP Sahel Niger) poliitilise kontrolli ja strateegilise juhtimise kohta, sealhulgas nimetama ametisse missiooni juhi.
                  
               
                     (2)
                  
                  
                     Nõukogu võttis 7. septembril 2020 vastu otsuse (ÜVJP) 2020/1254, (2) millega muudetakse otsust 2012/392/ÜVJP ja pikendatakse EUCAP Sahel Nigeri volitusi 30. septembrini 2022.
                  
               
                     (3)
                  
                  
                     Poliitika- ja julgeolekukomitee võttis 16. detsembril 2020 vastu otsuse (ÜVJP) 2021/22, (3) millega nimetatakse Antje PITTELKAU Nigeris läbiviidava EUCAP Sahel Nigeri juhiks alates 16. jaanuarist 2021 kuni 15. jaanuarini 2022.
                  
               
                     (4)
                  
                  
                     Liidu välisasjade ja julgeolekupoliitika kõrge esindaja on teinud ettepaneku pikendada Antje PITTELKAU volitusi Nigeris läbiviidava EUCAP Sahel Nigeri juhina ajavahemikuks 16. jaanuarist 2022 kuni 30. septembrini 2022,
                  
               ON VASTU VÕTNUD KÄESOLEVA OTSUSE:
         
            Artikkel 1
            Antje PITTELKAU volitusi Nigeris läbiviidava Euroopa Liidu ÜJKP missiooni (EUCAP Sahel Niger) juhina pikendatakse ajavahemikuks 16. jaanuarist 2022 kuni 30. septembrini 2022.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 16. jaanuarist 2022.
         
         
            Brüssel, 25. november 2021
            
               
                  Poliitika- ja julgeolekukomitee nimel
               
               
                  eesistuja
               
               D. PRONK
            
         
         
            (1)  ELT L 187, 17.7.2012, lk 48.
         
            (2)  Nõukogu 7. septembri 2020. aasta otsus (ÜVJP) 2020/1254, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 294, 8.9.2020, lk 3).
         
            (3)  Poliitika- ja julgeolekukomitee 16. detsembri 2020. aasta otsus (ÜVJP) 2021/22, millega nimetatakse ametisse Nigeris läbiviidava Euroopa Liidu ÜJKP missiooni (EUCAP Sahel Niger) juht (EUCAP Sahel Niger/2/2020) (ELT L 9, 12.1.2021, lk 1).